B4-0514/97

Ψήφισμα σχετικά με την παρεμπόδιση του έργου των μη κυβερνητικών οργανώσεων ανθρωπιστικής βοήθειας στη Λευκορωσία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στη Λευκορωσία,

- έχοντας υπόψη τη δήλωση του Συμβουλίου της 30ής Απριλίου 1997,

A. επισημαίνοντας ότι ο Πρόεδρος Λουκάσενκο εξέδωσε στις 10 Μαρτίου 1997 διάταγμα με το οποίο τίθενται σε αμφισβήτηση οι φορολογικές απαλλαγές που είχαν χορηγηθεί στις φιλανθρωπικές οργανώσεις με απόφαση του λευκορωσικού υπουργικού συμβουλίου της 28ης Οκτωβρίου 1996 και ότι, κατόπιν τούτου, οι οργανώσεις ανθρωπιστικής βοήθειας εξομοιώνονται με εμπορικές επιχειρήσεις,

Β. επισημαίνοντας ότι οι λευκορωσικές αρχές ενέκριναν δύο κανονισμούς (1672/12 και 1710/12 του Δεκεμβρίου 1996) οι οποίοι βρίσκονται σε κατάφωρη αντίθεση προς το σύνταγμα της Λευκορωσίας, τη λευκορωσική νομοθεσία για τις ΜΚΟ καθώς και τους διεθνείς κανόνες σε επίπεδο ατομικών δικαιωμάτων, και οι οποίοι επιβάλλουν άκρως περιοριστικούς όρους στην παράδοση ανθρωπιστικής βοήθειας, με αποτέλεσμα οι διεθνείς οργανώσεις βοήθειας να βρίσκονται σε πλήρη σχεδόν αδυναμία προώθησης ανθρωπιστικής βοήθειας προς τα θύματα του δυστυχήματος του Τσερνομπίλ,

Γ. επισημαίνοντας ότι τα μεταφορικά μέσα που προωθούν ανθρωπιστική βοήθεια προς τη Λευκορωσία κρατούνται συστηματικά και αυθαίρετα στα λευκορωσικά σύνορα, ότι ζητείται από τις μη κυβερνητικές φιλανθρωπικές οργανώσεις η καταβολή φόρων και αποθηκεύτρων που συνιστούν δυσμενή διάκριση και ότι, ως αποτέλεσμα, έχουν καταστραφεί τεράστιες ποσότητες τροφίμων και φαρμάκων,

Δ. αποδοκιμάζοντας το γεγονός ότι οι διεθνείς ΜΚΟ εμποδίζονται να διανέμουν ελεύθερα ανθρωπιστική βοήθεια στο εσωτερικό της χώρας,

Ε. επισημαίνοντας ότι οι λευκορωσικές αρχές παρεμποδίζουν το έργο του λευκορωσικού ιδρύματος «Παιδιά του Τσερνομπίλ» - που συντονίζει το έργο άνω των 500 διεθνών και 72 εθνικών ΜΚΟ - προσπαθώντας να ποινικοποιήσουν την οργάνωση αυτή με αστήρικτες κατηγορίες και εκδίδοντας εντάλματα σύλληψης για τους διαχειριστές προγραμμάτων της, οι οποίοι ως εκ τούτου έχουν αναζητήσει προστασία στη Γερμανία,

ΣΤ. επισημαίνοντας ότι οι λευκορωσικές αρχές προέβησαν σε παράνομη κράτηση του διευθυντή του Ιδρύματος Soros και δήμευσαν τους τραπεζικούς λογαριασμούς της οργάνωσης, εξαναγκάζοντας έτσι το Ίδρυμα να διακόψει τις εργασίες του στη Λευκορωσία,

Ζ. επισημαίνοντας ότι η κυβέρνηση Λουκάσενκο παρεμποδίζει το έργο των ιδιωτικών μη κυβερνητικών οργανώσεων που διοργανώνουν διαμονές ανάπαυσης στο εξωτερικό για τα πληγέντα παιδιά από ραδιενεργές ζώνες, αρνούμενη στις ΜΚΟ το δικαίωμα να επιλέγουν οι ίδιες τα παιδιά που θα σταλούν στο εξωτερικό,

Η. επισημαίνοντας ότι οι τοπικές οργανώσεις δεν έχουν απολύτως καμία δυνατότητα να διαβιβάσουν οιεσδήποτε καταγγελίες για την αυθαίρετη δίωξη και καταστολή των ατόμων που δραστηριοποιούνται στις ΜΚΟ, δεδομένου ότι οι δικαστικές αρχές επηρεάζονται από την εκτελεστική εξουσία, όλα τα μέσα ενημέρωσης έχουν φιμωθεί από τις αρχές, οι ελάχιστες ανεξάρτητες εφημερίδες απειλούνται συνεχώς με κλείσιμο και οι ξένοι ανταποκριτές εκδιώκονται από τη χώρα,

1. καλεί τον Πρόεδρο Λουκάσενκο να καταργήσει το προαναφερόμενο διάταγμά του της 10ής Μαρτίου 1997 προς αποκατάσταση των αναγκαίων συνθηκών λειτουργίας για τις μη κυβερνητικές οργανώσεις ανθρωπιστικής βοήθειας, εφαρμόζοντας την απόφαση του λευκορωσικού υπουργικού συμβουλίου της 28ης Οκτωβρίου1996 για τη χορήγηση φορολογικής απαλλαγής υπέρ των φιλανθρωπικών οργανώσεων[semigr ]

2. καλεί τη λευκορωσική κυβέρνηση να σταματήσει αμέσως τα μέτρα εκφοβισμού κατά των λευκορωσικών και δυτικών μη κυβερνητικών οργανώσεων βοήθειας, να επιτρέψει στα στελέχη τους να επανέλθουν στη Λευκορωσία χωρίς κανένα φόβο δίωξης και να τα αφήσει να επιτελέσουν το έργο τους χωρίς προσκόμματα και παρεμβολές εκ μέρους των αρχών[semigr ]

3. καλεί τη λευκορωσική κυβέρνηση να εξασφαλίσει ελεύθερη και ανεμπόδιστη πρόσβαση της ανθρωπιστικής βοήθειας στη χώρα και να επιτρέψει στις μη κυβερνητικές οργανώσεις βοήθειας να διανέμουν ελεύθερα ανθρωπιστική βοήθεια στο εσωτερικό της Λευκορωσίας[semigr ]

4. ζητεί από τις λευκορωσικές αρχές να θεσπίσουν ένα σαφές και συνεκτικό νομικό πλαίσιο για τις δραστηριότητες των μη κυβερνητικών οργανώσεων, σύμφωνα με τα διεθνή πρότυπα, ώστε οι τοπικές και τελωνειακές αρχές να μην μπορούν να λαμβάνουν αυθαιρέτως μέτρα που συνιστούν δυσμενή διάκριση κατά των οργανώσεων βοήθειας[semigr ]

5. ζητεί από τις λευκορωσικές αρχές να καταργήσουν τους κανονισμούς 1672/12 και 1710/12, οι οποίοι παραβιάζουν το λευκορωσικό σύνταγμα και τα δικαιώματα των πολιτών, και να εγκρίνουν νέους κανονισμούς με αποδεκτές βάσει των διεθνών κανόνων προϋποθέσεις, ώστε να μπορούν οι μη κυβερνητικές οργανώσεις να επιτελούν το έργο τους ομαλά[semigr ]

6. ζητεί από τις αρχές να ενθαρρύνουν αντί να παρεμποδίζουν τη διοργάνωση διαμονών ανάπαυσης για τα παιδιά από ζώνες που έχουν πληγεί ιδιαιτέρως από τη ραδιενέργεια, παρεμπόδιση που συνίσταται στη μη αναγνώριση του δικαιώματος των ΜΚΟ να επιλέγουν οι ίδιες τα παιδιά που θα σταλούν στο εξωτερικό, καθώς και να πάψουν να παρεμβαίνουν στο έργο των ΜΚΟ[semigr ]

7. τονίζει εκ νέου ότι δεν μπορεί να υπάρξει καμία συνεργασία μεταξύ της ΕΕ και της Λευκορωσίας έως ότου η λευκορωσική κυβέρνηση λάβει σαφή μέτρα στην κατεύθυνση του σεβασμού των δικαιωμάτων του ανθρώπου και της πραγματοποίησης δημοκρατικών και νομικών μεταρρυθμίσεων

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στον Πρόεδρο και την κυβέρνηση της Λευκορωσία και στο δημοκρατικά εκλεγμένο Κοινοβούλιο της Λευκορωσίας.